
8.

Par  nosacītās cenas apstiprināšanu nekustamajam īpašumam “Alejas”,  Suntažu pag., Ogres nov.

Ogres novada pašvaldības (turpmāk – Pašvaldība) dome 2026. gada 30. aprīlī pieņēma lēmumu “Par nekustamā īpašuma “Alejas”, Suntažu pag., Ogres nov., atsavināšanas procesa uzsākšanu”, ar kuru atļauts uzsākt Pašvaldībai piederošā nekustamā īpašuma “Alejas”, Suntažu pag., Ogres nov., kadastra numurs 7488 005 0183, kas sastāv no divām zemes vienībām kadastra apzīmējumi: 7488 005 0183 – 1,98 ha; 7488 005 0184 – 0,2 ha (turpmāk – Nekustamais īpašums), atsavināšanu. 
Publiskas personas mantas atsavināšanas likuma (turpmāk – Atsavināšanas likums)  8. panta otrā daļa noteic, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, minētā panta trešā daļa noteic, ka nekustamā īpašuma novērtēšanas komisijas sastāvu un mantas nosacīto cenu apstiprina institūcija (amatpersona), kura saskaņā ar šā panta pirmo un otro daļu organizē nekustamā īpašuma novērtēšanu, savukārt septītā daļa noteic, ka nosacīto cenu atbilstoši mantas vērtībai nosaka mantas novērtēšanas komisija. 
Pamatojoties uz sabiedrības ar ierobežotu atbildību “EIROEKSPERTS”, reģistrācijas Nr. 40003650352, 2026. gada 19. maija novērtējumu Nr. L16170/ER “Nekustamā īpašuma “Alejas”, Suntažu pagastā, Ogres novadā novērtējums” atsavināmā Nekustamā īpašuma tirgus vērtība 2026. gada 12. maijā ir 6500 EUR (seši tūkstoši pieci simti euro).

Pašvaldības mantas novērtēšanas un izsoles komisija 2026. gada 27.maijā (protokols Nr. KO.14/75), pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, kas noteic, ka publiska persona rīkojas ar finanšu līdzekļiem un mantu lietderīgi, tas ir, manta atsavināma un nododama īpašumā vai lietošanā citai personai par iespējami augstāku cenu, un ņemot vērā augstākās no šādām Nekustamā īpašuma vērtībām: kadastrālā vērtība; grāmatvedības bilances vērtība; sertificēta vērtētāja novērtējums, noteica Nekustamā īpašuma nosacīto cenu 6500 EUR ( seši tūkstoši pieci simti euro) apmērā.

Atsavināšanas likuma 37. panta pirmās daļas 4. punkts noteic, ka publiskas personas mantu var pārdot par brīvu cenu, ja nekustamo īpašumu iegūst šī likuma 4. panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu (Atsavināšanas likuma 8. panta otrā, trešā, sestā un septītā daļa).

Atsavināšanas likuma 5. panta pirmā daļa noteic, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija. Pašvaldību likuma 10. panta pirmās daļas 16. punkts noteic, ka dome ir tiesīga izlemt ikvienu pašvaldības kompetencē esošu jautājumu, turklāt tikai dome var lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma  iegūšanu pašvaldības īpašumā.

Pamatojoties uz Pašvaldību likuma 10. panta pirmās daļas 16. punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Publiskas personas mantas atsavināšanas likuma 4. panta pirmo daļu, ceturtās daļas 3. punktu, 8. panta otro, trešo, sesto, septīto daļu, 37. panta pirmās daļas 4. punktu, 44. panta ceturto daļu, 44.1 panta pirmo daļu un ņemot vērā 2026. gada 27. maija Ogres novada pašvaldības mantas novērtēšanas un izsoles komisijas protokolu Nr. KO.14/75
balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Jānis Iklāvs, Jānis Siliņš, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 

Ogres novada pašvaldības dome NOLEMJ:
1. Atļaut atsavināt Ogres novada pašvaldībai piederošo nekustamo īpašumu “Alejas”, Suntažu pag., Ogres nov., kadastra numurs 7488 005 0183, kas sastāv no divām zemes vienībām kadastra apzīmējumi: 7488 005 0183 – 1,98 ha; 7488 005 0184 – 0,2 ha, (turpmāk – Nekustamais īpašums)  pārdodot par nosacīto (brīvo) cenu.
2. Apstiprināt Nekustamā īpašuma nosacīto (brīvo) cenu 6500 EUR (seši tūkstoši pieci simti euro).
3. Atsavināt Nekustamo īpašumu [Vārds Uzvārds], personas kods [personas kods].
4. Uzdot Ogres novada Suntažu pagasta pārvaldes vadītājam viena mēneša laikā no šī lēmuma pieņemšanas nosūtīt [Vārds Uzvārds], personas kods [personas kods], atsavināšanas paziņojumu.
5. Pilnvarot Ogres novada Suntažu pagasta pārvaldes vadītāju viena mēneša laikā no [Vārds Uzvārds], personas kods [personas kods], apliecinājuma par  Nekustamā īpašuma pirkšanu saņemšanas noslēgt pirkuma līgumu, sagatavoto pirkuma līgumu saskaņojot ar Ogres novada pašvaldības Centrālo administrāciju.
6. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja A. Kraujas paraksts)
